पाएं अपने शहर की ताज़ा ख़बरें और फ्री ई-पेपरडाउनलोड करें
लगातार बढ़ रहे काेराेना संक्रमण के बीच लाेग अब भी बिना वजह घराें से बाहर निकल रहे हैं। पुलिस ने साेमवार से सख्ती की लाेग बहाने बनाकर बचने का प्रयास करने लगे। अधिकतर लाेग वैक्सीन लगाने जाने की बात कह रहे हैं मगर चेक करने पर रजिस्ट्रेशन कोई नहीं दिखा पाया। कुछ लोगों ने जांच करवाने का बहाना भी बनाया। ऐसे लाेगाें के वाहनाें काे पुलिस ने जब्त कर लिया है। साथ ही इनके खिलाफ काेराेना महामारी फैलाने का मामला दर्ज किया है।
परकाेटे के दाे युवक बेवजह बाइक से साेमवार सुबह बड़ी चाैपड़ से गलियाें में घूमते नजर आए। पुलिस ने चांदपाेल पर राेका ताे बाइक काे वापस बड़ी चौपड़ की ओर ले आए। जिस पर वायरलेस कर बड़ी चाैपड़ पर खड़े पुलिसकर्मियाें ने घेराबंदी कर उन्हें पकड़ लिया।
दोनाें बाेले- घर में मन नहीं लग रहा था तो बस यूं ही बाइक लेकर निकल गए। अब बाइक जब्त कर दाेनाें युवकाें के खिलाफ पुलिस कार्रवाई कर रही है। मालवीय नगर अपेक्स सर्किल के पास कुछ बंद दुकानाें के बाहर रविवार रात काे करीब आठ दस लाेग ताश पत्ती खेल रहे थे।
इमरजेंसी हाे ताे ही राज्य सरकार की गाइडलाइन की पालना कर बाहर निकलें। अनावश्यक रूप से बाहर निकलने वालों पर सख्त कार्रवाई करेंगे और क्वारेंटाइन सेंटर भेज दिया जाएगा और जुर्माना भी वसूला जाएगा। - साैरभ श्रीवास्तव, एडीजी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn